NRF รายได้ปี 64 โตแรง-ประกาศลงทุนเพิ่ม 3 โครงการ โบรกฯแนะ “ซื้อเก็งกำไร”
NRF รายได้ปี 64 โตแรง-ประกาศลงทุนเพิ่ม 3 โครงการ โบรกฯแนะ "ซื้อเก็งกำไร"
NRF รายได้ปี 64 โตแรง-ประกาศลงทุนเพิ่ม 3 โครงการ โบรกฯแนะ "ซื้อเก็งกำไร"
13 ม.ค. 2564

บล.คิงส์ฟอร์ด ระบุในบทวิเคราะห์ (13 ม.ค.2564) โดยแนะนำ (ซื้อเก็งกำไร บริษัท เอ็นอาร์ อินสแตนท์ โปรดิวซ์ จำกัด (มหาชน) หรือ NRF ราคาเป้าหมาย IAA Consensus 6.75 บาท) โดยบริษัทคาดว่ารายได้ในปี 2564 จะยังเติบโตต่อเนื่องคิดเป็นอัตราการเติบโตเฉลี่ย CAGR ไม่น้อยกว่า 20% ในช่วง 3 ปีข้างหน้า (64-66) และคาดว่าจะทำรายได้เติบโตแตะ 3,000 ล้านบาทภายในปี 2567 โดยยังไม่ได้รวมการเติบโตผ่านการเข้าซื้อกิจการ (M&amp;A)
ส่วนผลการดำเนินงานไตรมาส 4/2563 คาดเติบโตต่อเนื่องทั้งจากไตรมาสก่อน และจากช่วงเดียวกันเมื่อปีก่อนจากยอดขายสินค้า เครื่องปรุงรส เครื่องปรุงสำเร็จ อาหารพร้อมรับประทาน ผลิตภัณฑ์อาหารโปรตีนจากพืช และคาดรายได้ทั้งปี 2563 จะเติบโตได้ตามเป้าหมายราว 15-20% จากปีก่อนที่มีรายได้ 1.1 พันล้านบาท
โดยช่วง 9 เดือนของปี 2563 มีรายได้ 971 ล้านบาท +18.4% จากช่วงเดียวกันเมื่อปีก่อน และกำไรสุทธิที่ 167 ล้านบาท +40.3% จากช่วงเดียวกันเมื่อปีก่อน ล่าสุดประกาศลงทุนใหม่ 3 โครงการ ในด้าน Cold Chain Logistic, การขาย Plant-based product, กองทุนสนับสนุนสตาร์ทอัพเกี่ยวกับโปรตีนทางเลือก และเพิ่มงบลงทุนใน บริษัทร่วม รองรับการเติบโต